ບົດສອນ

ບົດທີ 15 ເຂົ້າໃຈກ່ຽວກັບການປະເມີນຜົນ

|  |  |  |
| --- | --- | --- |
| ວິຊາ: ການວັດ ແລະ ການປະເມີນຜົນ | ໂມດູນ: ພາບລວມຫຼັກສູດຊັ້ນປະຖົມສຶກສາ | ເວລາ 50 ນາທີ |
| ຫົວຂໍ້ 4 ເຂົ້າໃຈກ່ຽວກັບການປະເມີນ | ຫົວຂໍ້ຍ່ອຍ 4: ການສັງເກດ, ການບັນທຶກ ແລະ ການໃຫ້ຄະແນນ (2) | ຜົນສຳເລັດດ້ານການຮຽນຮູ້-ໃນຕອນທ້າຍ, ນັກສຶກສາຄູຈະສາມາດ:  -ການໃຫ້ຄະແນນ ແລະ ການບັນທຶກຄະແນນ  -ບອກວິທີການຮັບມືກັບສິ່ງທ້າທາຍຕ່າງໆການບໍລິຫານ ການປະເມີນຢ່າງຕໍ່ເນື່ອງ |
| **ແຫຼ່ງຊັບພະຍາກອນ** | | **ການປະເມີນ** |
| -ເຈ້ຍເອກະສານ ( ການນຳໃຊ້ເກນການປະເມີນ )  -ເຈ້ຍເອກະສານ( ການປະເມີນຂອງກໍລະນີສຶກສາ ) | | ການສັງເກດ  ການສົນທະນາ  ການສະຫຼຸບເປັນໜຶ່ງປະໂຫຍກ |
| **ກິດຈະກຳກະຕຸ້ນ ( ເວລາ 5 ນາທີ )** | | |
| ໃຫ້ນັກສຶກສາຄູຈັບຄູ່ພັນລະນາກ່ຽວກັບໜ້າທີ່ຂອງເກນການປະເມີນສູ່ກັນຟັງເປັນ ປະໂຫຍກ 2-3 ປະໂຫຍກ ສະຫຼບລວມນຳກັນທັງໝົດໃນຫ້ອງ. | | |
| **ກິດຈະກຳການຮຽນ-ການສອນ** | | |
| ກິດຈະກຳເຂົ້າສູ່ບົດຮຽນ ( ເວລາ 10 ນາທີ )  -ຄູໃຫ້ນັກສຶກສາເບິ່ງເອກະສານການບັນທຶກຄະແນນປະຈຳເດືອນ  -ຄູອະທິບາຍກ່ຽວກັບການ ປ່ຽນຄະແນນຈາກຄະແນນເກນເປັນຄະແນນສ່ວນສີບ ແລະ ວິທີ ຕື່ມຄະແນນປະຈຳເດືອນໃສ່.  ກິດຈະກຳ 1 ( ເວລາ 15 ນາທີ )  -ຄູໃຫ້ນັກສຶກສາຈັບຄູ່ກັນຄິດໄລ່ຄະແນນມາເປັນຄະແນນສ່ວນສີບ ແລ້ວຂຽນຄະແນນທີ່ໄດ້ຮັບດັ່ງກ່າວນັ້ນລົງໃສ່ເຈ້ຍເກັບກໍາຄະແນນ.  -ຈາກນັ້ນ, ນັກສຶກສາຄູຕ້ອງໄດ້ຄິດໄລ່ຄະແນນສະເລ່ຍຂອງນັກຮຽນໃນແຕ່ລະວິຊາ.  **ກິດຈະກຳ 2 ( ເວລາ 17 ນາທີ )**  -ຄູໃຫ້ນັກສຶກສາອ່ານເອກະສານ ( ການປະເມີນຂອງກໍລະນີສຶກສາ)  -ຄູແບ່ງນັກສຶກສາອອກກຸ່ມກຸ່ມລະ 5-6 ຄົນ  -ໃຫ້ນັກສຶກສາອ່ານບົດເລື່ອງ 2 ກໍລະນີ (ຂອງຄູຈັນທີຈາກ ແຂວງສາລະວັນແລະ ຄູຄຳວົງຈາກແຂວງອັດຕະປື )  -ໃຫ້ນັກສຶກສາສົນທະນາກັນກ່ຽວກັບວິທີການແກ້ໄຂສິ່ງທ້າທາຍຢູ່ໃນແຕ່ລະກໍລະນີ  **ຄຳເຫັນ ແລະ ຄຳຕອບຕໍ່ກໍລະນີສຶກສາ 1 ແລະ 2 ( ຄຳຕອບອາດຈະມີຫຼາກຫຼາຍ )**  **ຄູ ບາລໍ ຈາກ ແຂວງ ຫຼວງນໍ້່າທາ**  ຄູຄົນນີ້ຄວນປະເມີນນັກຮຽນເຄິ່ງຫ້ອງໃນວິຊາໜຶ່ງ ແລະ ອີກເຄິ່ງໜຶ່ງນັ້ນກໍປະເມີນໃນບົດຮຽນຕໍ່ໄປ ລາວຄວນແນ່ໃຈວ່າ ລາວໄດ້ປະເມີນທັກສະທີ່ຄ້າຍຄືກັນໃນບົກຮຽນທັງສອງ. ຕົວຢ່າງ: ບົດຮຽນວິຊາພາສາລາວ. ໃນ 2 ຊົ່ວໂມງທຳອິດຂອງບົດຮຽນ ຖ້າລາວຈະໃຊ້ເກນການປະເມີນໃນການປະເມີນທັກສະການເວົ້າ ແລະ ຟັງຂອງນັກຮຽນ, ລາວຕ້ອງແນ່ໃຈວ່າໃນ 2 ຊົ່ວໂມງຕໍ່ໜ້າ ທີ່ລາວຈະປະເມີນນັກຮຽນທີ່ຍັງເຫຼືອ, ລາວຕ້ອງໃຊ້ເກນການປະເມີນທີ່ຈະປະເມີນທັກສະການເວົ້າ ແລະ ຟັງຂອງນັກຮຽນເຊັ່ນດຽວກັບອີກນັກຮຽນເຄິ່ງຫ້ອງທີ່ເຮັດໄປແລ້ວ.  ເພື່ອຊ່ວຍຄູໃນການຈັດການກັບໃບປະເມີນຈໍານວນຫຼວງຫຼາຍ, ຄູຄວນໃຊ້ປຶ້ມບັນທຶກໃນການເກັບກໍາການປະເມີນ. ດີແທ້ຄູຄວນມີປຶ້ມບັນທຶກຂອງແຕ່ລະວິຊາ ແລະ ບັນທຶກຄະແນນນັກຮຽນລົງ.  **ຄູຢັ່ງເຊຍຈາກ ແຂວງ ວຽງຈັນ**  ມັນແມ່ນສິ່ງສຳຄັນທີ່ຕ້ອງຄິດເຖິງການປະເມີນເວລາວາງແຜນກ່ອນການສອນ. ຄູຕ້ອງຮູ້ລວງໜ້າກ່ອນວ່າ  ນັກຮຽນຄົນໃດທີ່ຈະຕ້ອງປະເມີນ, ຈະປະເມີນໃນບົດຮຽນໃດ ແລະ ເວລາໃດ. ນອກນີ້, ຄູກໍ່ຕ້ອງໄດ້ກຽມໃບບັນທຶກການປະເມີນໄວ້ພ້ອມເວລາຈັດກິດຈະກຳໃຫ້ນັກຮຽນເຮັດ. ຄູສາມາດສັງເກດ, ປະເມີນ ແລະ ບັນທຶກຄະແນນໄດ້ເລີຍ.  **ສະຫຼຸບ ແລະ ປະເມີນ ( ເວລາ 2 ນາທີ )**  ນັກສຶກສາຄູທັງໝົດສະຫຼຸບຈຸດສຳຄັນໃນບົດຮຽນເປັນໜຶ່ງປະໂຫຍກ. ໃຫ້ເລືອກເອົາຕົວແທນນັກສຶກສາຄູປະກອບສ່ວນປະໂຫຍກຂອງເຂົາເຈົ້າກັບໝູ່ທັງໝົດຢູ່ໃນຫ້ອງຮຽນ. | | |

ວັນທີ............................... ວັນທີ....................

ຫ້ອງການຄູອະນຸບານ-ປະຖົມ ຄູສອນປະຈຳວິຊາ

ແຜນການສ້າງແບບທົດສອບ

ຊື່ແລະນາມສະກຸນຄູປະຈຳວິຊາ: ຊອ ປທ ຈັນທະວີໄຊ ແຫວນພະຈັນ ວິຊາສອນ ການວັດ ແລະ ການປະເມີນຜົນ ລະບົບ 12+4 ສາຍປະຖົມ ປີທີ 3

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ເນື້ອໃນ/ຫົວຂໍ້ | ຈຸດປະສົງຂອງເນື້ອໃນ | ລະດັບພຶດຕິກໍາ | | | | | | ລວມ |
| ຄວາມຮູ້  ຄວາມຈຳ | ຄວາມເຂົ້າໃຈ | ການນຳໄປໃຊ້ | ການວິເຄາະ | ການປະເມີນຜົນ | ການປະດິດສ້າງ |
| ຫົວຂໍ້  ຄວາມເຂົ້າໃຈກ່ຽວກັບການປະເມີນ   1. ການສັງເກດ,ການບັນທຶກ ແລະ ການໃຫ້ຄະແນນ (2) | ໃຫ້ນັກຮຽນສາມາດ:  -ການໃຫ້ຄະແນນ ແລະ ບັນທຶກຄະແນນ  -ບອກວິທີການຮັບມືກັບສິ່ງທ້າທາຍຕ່າງຂອງບໍລິຫານການປະເມີນຢ່າງຕໍ່ເນື່ອງ | 2 |  | 2 |  |  |  | 2  2 |
| ລວມ | |  |  |  |  |  |  | 4 |

ບົດທົດສອບ

ຄຳຊີ້ແຈງ: ໃຫ້ນັກສຶກສາອ່ານຄຳຖາມ ແລະ ຄຳຕອບ ແລ້ວໝາຍວົງມົນເອົາຂໍ້ທີ່ເປັນວ່າຖືກຕ້ອງທີ່ສຸດພຽງຂໍ້ດຽວ

1. ຂໍ້ໃດເປັນການບັນທຶກຂໍ້ມູນນັກຮຽນໃນເວລາປະເມີນຜົນ ?

(ຄວາມຮູ້-ຄວາມຈື່ຈຳ-ຄວາມຮູ້ໃນວິທີການປະຕິບັດ-ຄວາມຮູ້ກ່ຽວກັບວິທີການ )

ກ. ຊື່ນັກຮຽນ, ຄະແນນ ແລະ ເກນການປະເມີນ

ຂ. ເກນຄະແນນ ແລະ ຊື່ນັກຮຽນ

ຄ.ຊື່ັນັກຮຽນ ແລະ ຄະແນນ

ງ. ຄະແນນ ແລະ ເກນການປະເມີນ

2. ຂໍ້ໃດຄວນໃຊ້ເກນການປະເມີນ ?

(ຄວາມຮູ້-ຄວາມຈື່ຈຳ-ຄວາມຮູ້ກ່ຽວກັບວິທີການປະຕິບັດ-ຄວາມຮູ້ກ່ຽວກັບລະບຽບແບບແຜນ)

ກ. ຢູ່ໃນບົດສອນແຕ່ລະບົດຈະມີກ່ອງ”ການວັດ ແລະ ການປະເມີນຜົນ”ຊີ້ບອກ

ຂ. ຢູ່ໃນບົດສອນແຕ່ລະບົບຈະມີກ່ອງ”ການວັດ ແລະ ການປະເມີນຜົນ”ຊີ້ບອກຢູ່ໃນກ່ອງຈະຂຽນບອກວ່າຄູໃຫ້

ຄະແນນໂດຍໃສ່ຕາຕະລາງເກນການປະເມີນ.

ຄ. ຢູ່ໃນບົດສອນແຕ່ລະບົບຈະມີກ່ອງ”ການວັດ ແລະ ການປະເມີນຜົນ”ຊີ້ບອກຢູ່ໃນກ່ອງຈະຂຽນບອກວ່າຄູ

ສັງເກດເບິ່ງນັກຮຽນວ່າເຂົາເຈົ້າມີຄວາມເຂົ້າໃຈ ຫຼື ບໍ.

ງ. ຄູເປັນຜູ້ວາງແຜນວ່າຈະນໍາໃຊ້ເກນການປະເມີນໃນຂັ້ນຕອນໃດ

3. ການກະທໍາໃນຂໍ້ໃດທີ່ກ່ຽວຂ້ອງກັບການແກ້ໄຂບັນຫາຄູບາລໍ ແຂວງຫຼວງນໍ້າທາ ? ( ການນໍາໄປໃຊ້)

ກ. ຄູ ບາລໍຄວນປະເມີນນັກຮຽນເຄິ່ງຫ້ອງໃນວິຊາໜຶ່ງ ແລະ ອີກເຄິ່ງໜຶ່ງນັ້ນກໍປະເມີນໃນບົດຮຽນຕໍ່ໄປລາວ

ຄວນແນ່ໃຈວ່າລາວປະເມີນທັກສະທີ່ຄ້າຍຄືກັນໃນບົດຮຽນທັງສອງ

ຂ. ຄູບາລໍ ຄວນປະເມີນ 3 ເທື່ອໃນວິຊາໜຶ່ງລາວຄວນແນ່ໃຈວ່າລາວປະເມີນທັກສະທີ່ຄ້າຍຄືກັນໃນບົດຮຽນ

ທັງສາມ.

ຄ. ຄູ ບາລໍ ຄວນມີຄູອື່ນມາຊ່ວຍໃນການປະເມີນຕອນສະຫຼຸບບົດຮຽນ

ງ. ຄູ ບາລໍ ມີການປະເມີນເພື່ອປັບປຸງການຮຽນ-ການສອນ

4. ການກະທໍາໃນຂໍ້ໃດທີ່ກ່ຽວຂ້ອງກັບການແກ້ໄຂບັນຫາ ຄູ ຈັນທີ ຈາກແຂວງສາລະວັນ ? ( ການນໍາໄປໃຊ້)

ກ. ຄູຈໍາເປັນຕ້ອງໃຊ້ເກນການປະເມີນທຸກຄັ້ງໃນບົດສອນທີ່ແນະນໍາ

ຂ. ຄູບັນທຶກຄະແນນໄວ້ໃນເວລາດໍາເນີນການປະເມີນໃນເວລາສອນ

ຄ. ຄູບໍ່ຈໍາເປັນຕ້ອງໃຊ້ເກນການປະເມີນຕະຫຼອດເວລາຊຶ່ງໄດ້ກໍານົດໄວ້ໃນບົດສອນແລ້ວ

ງ. ຄູມີການວາງແຜນລະອຽດແຕ່ລະບົດເຮົາຄວນປະເມີນໂດຍນໍາໃຊ້ເກນການປະເມີນໃນໄລຍະໃດ